കോര്പറേറ്റ് കൊള്ളക്ക് കരിപ്പൂര് വിമാനത്താവളം വിട്ടുകൊടുക്കരുത് കുഞ്ഞാലിക്കുട്ടി കൊണ്ടോട്ടി: സാധാരണക്കാരുടെ വിയര്പ്പിെന്റ ഗന്ധമുള്ള പണംകൊണ്ട് സ്ഥാപിക്കപ്പെട്ട കരിപ്പൂര് വിമാനത്താവളം കോര്പറേറ്റുകള്ക്ക് കൊള്ളലാഭം കൊയ്യാന് വിട്ടുകൊടുക്കരുതെന്ന് മുസ്ലിം ലീഗ് അഖിലേന്ത്യ ജനറല് സെക്രട്ടറി പി.കെ. കുഞ്ഞാലിക്കുട്ടി എം.എല്.എ ആവശ്യപ്പെട്ടു. കരിപ്പൂര് വിമാനത്താവളം സ്വകാര്യവത്കരിക്കാനുള്ള നീക്കത്തിനെതിരെ വിമാനത്താവള പരിസരത്ത് ജില്ല മുസ്ലിം ലീഗ് കമ്മിറ്റി സംഘടിപ്പിച്ച സത്യഗ്രഹം ഉദ്ഘാടനം ചെയ്യുകയായിരുന്നു അദ്ദേഹം. ലാഭകരമായി പ്രവര്ത്തിക്കുന്ന കരിപ്പൂര് വിമാനത്താവളം വില്പന നടത്തുന്നതിലൂടെ കോര്പറേറ്റുകള്ക്ക് കൊള്ളലാഭമുണ്ടാക്കിക്കൊടുക്കാനാണ് കേന്ദ്രസര്ക്കാര് ശ്രമിക്കുന്നത്. ലക്ഷക്കണക്കായ പ്രവാസികളുടെ സമ്ബാദ്യത്തിെന്റ പങ്കാണ് കരിപ്പൂര് വിമാനത്താവളം യാഥാര്ഥ്യമാക്കിയതിനു പിന്നിലുള്ളത്. രാജ്യത്തുള്ള പല വിമാനത്താവളങ്ങളും വരവും ചെലവും തമ്മില് പൊരുത്തപ്പെടാതെ ഭീമമായ നഷ്ടം വരുത്തിവെക്കുമ്ബോഴും കോടിക്കണക്കിന് രൂപയുടെ ആദായം ഉണ്ടാക്കി െക്കാടുത്തുകൊണ്ടിരിക്കുന്ന വിമാനത്താവളമാണ് കരിപ്പൂര്. സാധാരണഗതിയില് സാമ്ബത്തിക ശേഷിയുള്ള ഉന്നതരാണ് വിമാനത്താവളങ്ങളുടെ ഗുണഭോക്താക്കളെങ്കില് കരിപ്പൂര് സാധാരണ ജനങ്ങളുടെ ഏറ്റവും വലിയ ആശ്രയവും അവര് ഏറ്റവും കൂടുതല് ഗുണഭോക്താക്കളായതുമായ വിമാനത്താവളമാണ്. ലഭ്യമാവുന്ന വരുമാനത്തിലെ ആദായംകൊണ്ടു മാത്രം വികസിപ്പിക്കാവുന്ന ഈ വിമാനത്താവളം സ്വകാര്യവത്കരിക്കേണ്ട ഒരു ആവശ്യവും ഇപ്പോഴത്തെ സാഹചര്യത്തിലില്ലെന്നും കുഞ്ഞാലിക്കുട്ടി കൂട്ടിച്ചേര്ത്തു.ജില്ല പ്രസിഡന്റ് പാണക്കാട് സാദിഖലി ശിഹാബ് തങ്ങള് അധ്യക്ഷത വഹിച്ചു. എം.പി. അബ്ദുസ്സമദ് സമദാനി എം.പി, എം.എല്.എമാരായ യു.എ. ലത്തീഫ്, കെ.കെ. ആബിദ് ഹുസൈന് തങ്ങള്, മഞ്ഞളാംകുഴി അലി, പി. അബ്ദുല് ഹമീദ്, ടി.വി. ഇബ്രാഹിം, പി. ഉബൈദുല്ല, പി.കെ. ബഷീര്, നജീബ് കാന്തപുരം, കുറുക്കോളി മൊയ്തീന്, ലീഗ് ഭാരവാഹികളായ അബ്ദുറഹ്മാന് രണ്ടത്താണി, അരിമ്ബ്ര മുഹമ്മദ്, അഷ്റഫ് കോക്കൂര്, സി. മുഹമ്മദലി, എം. അബ്ദുല്ലക്കുട്ടി, ഉമ്മര് അറക്കല്, ഇസ്മായില് മൂത്തേടം, പി.കെ.സി. അബ്ദുറഹ്മാന്, നൗഷാദ് മണിശ്ശേരി, എം.എസ്.എഫ് സംസ്ഥാന പ്രസിഡന്റ് പി.കെ. നവാസ്, ജില്ല പഞ്ചായത്ത് പ്രസിഡന്റ് എം.കെ. റഫീഖ, സ്റ്റാന്ഡിങ് കമ്മിറ്റി ചെയര്പേഴ്സന് സറീന ഹസീബ്, എ.പി. ഉണ്ണികൃഷ്ണന്, എ.കെ. മുസ്തഫ, കാരാട്ട് അബ്ദുറഹിമാന്, ടി. അബ്ദുല് കരീം, അബ്ദുല് കലാം, നാസര് എടരിക്കോട്, പി.സി. അബ്ദുറഹ്മാന്, കെ. ഇസ്മായില്, സി.ടി. ഫത്തിമ സുഹ്റ, സി. അബ്ദുല് കരീം, അഷ്റഫ് മടാന് തുടങ്ങിയവര് സംസാരിച്ചു.